Kúzelná Lienka a Čierny Kocúr

Kúzelná Lienka a Čierny Kocúr (vo francúzskom origináli Miraculous, les aventures de Ladybug et Chat Noir, tiež Miraculous Ladybug alebo len Miraculous, v angličtine Miraculous: Tales of Ladybug & Cat Noir) je francúzsko-kórejsko-japonsko-taliansko-brazílsky (pôvodne francúzsko-kórejsko-japonský) počítačom animovaný televízny seriál vysielaný od 19. októbra 2015 na stanici TF1. V roku 2023 bolo naplánovaných 8 sérií, s tým, že ôsma séria má vyjsť v roku 2026.

 Časová os vysielania 
Pred premiérou vo Francúzsku bol seriál prvýkrát uvedený 1. septembra 2015 v Južnej Kórei na stanici EBS1. V Japonsku mal seriál premiéru 23. júla 2018 na stanici Disney Channel. V Česku mal seriál premiéru 6. decembra 2015 na stanici Disney Channel.

20. novembra 2015 bol seriál predĺžený o druhú a tretiu sériu. Druhá séria mala svetovú premiéru 21. októbra 2017 v Španielsku na stanici Disney Channel. Vo Francúzsku mala premiéru 26. októbra 2017 a v Česku 12. marca 2018. Tretia séria mala svetovú premiéru 1. decembra 2018 v Španielsku na stanici Disney Channel. Vo Francúzsku mala premiéru 14. apríla 2019 na TF1. V Česku mala séria premiéru 4. novembra 2019 na stanici Disney Channel.

Dňa 17. mája 2017 bol seriál predĺžený o štvrtú a piatu sériu. Premiéra štvrtej série bola pôvodne stanovená na jeseň 2020, ale kvôli pandémii koronavírusu bol seriál odložený na rok 2021. Svetovú premiéru mala v Brazílii a to 23. marca 2021 na stanici Gloob. Vo Francúzsku mal štvrtý rad premiéru 11. apríla 2021 na stanici TF1. V Česku mala premiéru 4. októbra 2021 na stanici Disney Channel. Piata séria mal svetovú premiéru 13. júna 2022 v Brazílii na stanici Gloob. Vo Francúzsku bola premiéra stanovená 24. októbra 2022 na TF1. V Česku mala premiéru 21. novembra 2022 na stanici Disney Channel.

Príprava šiestej a siedmej série bola potvrdená 18. apríla 2021. Premiéra šiestej série bola stanovená na tretí štvrťrok roku 2024.

Dňa 29. júla 2022 bola potvrdená priprava ôsmej série. Rovnako boli stanovené dátumy premiéry siedmej a ôsmej série na roky 2025 a 2026.

 Dej 

 Prvá séria 
Príbeh je o dievčine menom Marinette, ktorá chodí na strednú školu v Paríži. Tam sa zoznámi s Alyou, ktorá sa stane jej najlepšou kamarátkou. Marinette sa však stane maskovanou superhrdinkou Čarovnou Lienkou. Schopnosti Čarovnej Lienky jej prepožičiava jej mirákulum. Marinette tajne miluje Adriena, ten zase pôsobí ako Čierny Kocúr. Do Adriena je tiež zamilovaná Chloé, zlá a namyslená dcéra parížskeho starostu. Čierny Kocúr, teda Adrien, je zase zamilovaný do Lienky, ale obaja navzájom nepoznajú svoje pravé identity. Najzápornejšou postavou je Lišaj, ktorý chce získať mirákula Lienky a Kocúra pre seba, aby získal neuveriteľnú moc. Preto vysiela super zloduchov, ktorí sú posadnutí zlým motýlikom alebo Akuma.

 Druhá séria 
Na strednej škole Kagami priťahuje pozornosť Adriena nová študentka, čo Marinette spozoruje. Na druhej strane Marinette ale stretne chlapca menom Luka, čo spôsobí v jej milostnom živote problémy. Tiež sa stretne so Strážcom mirákulí majstrom Fu a zistí, že existujú aj ďalšie mirákula. Vďaka nim si bude môcť občas privolať na pomoc nových ním vybraných superhrdinov počas obzvlášť ťažkých misií. Nakoniec sa Marinette dozvie, že Lišaj má strašný plán, ktorý plánuje už dlho, a počíta s jeho vykonaním, aby porazil ju aj Čierneho Kocúra. Čarovná Lienka a Čierny kocúr pokračujú v boji proti svojmu nepriateľovi Lišajovi, ale objavujú sa noví zloduchovia.

 Tretia séria 
Časom sa z Marinette a Adriena stali priatelia. Ale stredoškoláčka zistí, že vyjadriť svoje city k priateľovi nie je ľahké, v skutočnosti to bude práve naopak. Pre Čarovnú Lienku a Čierneho kocúra, napriek ich novým schopnostiam a novým hrdinom, ktorých privolávajú, keď si to situácia žiada, sa boj s Lišajom stáva ťažším a ťažším. Ich súper je oveľa silnejší, pretože sa objaví nová záporná postava Mayura, ktorá dokáže vytvoriť posily pre akumatizované obete (obete posadnuté akumou), superzloduchov. Tretia séria postaví Adriena a Marinette pred ťažkú ​​skúšku, či budú schopní udržať si svoje tajomstvo a zabrániť tomu, aby ich súkromný život zasahoval do ich superhrdinských dobrodružstiev.

 Štvrtá séria 
Marinette už nie je iba Čarovná Lienka, superhrdinka, ktorá chráni Paríž pred útokmi zloduchov, ale aj nová strážkyňa mirákulí. To znamená, že nielenže musí udržať svoju identitu v tajnosti, ale aj existenciu týchto turbulentných, magických stvorení, takzvaných kwamiov. Na Marinette sa ženie veľký nátlak, nehovoriac o jej školskom a milostnom živote. Teraz má totiž ešte menej času a príležitostí povedať Adrienovi čo k nemu cíti. Marinette teraz musí zdvojnásobiť úsilie na ochranu svojich tajomstiev a Čarovná Lienka musí byť silnejšia, aby čelila Tieňovému Lišajovi, ktorý teraz môže spojiť obe mirákulá: motýlie a pávie.

 Piata séria 
Čarovná Lienka stratila všetky mirákulá a kwamiov okrem svojho a mirakula  Čierneho Kocúra. Tieňový Lišaj, teraz Monach, nikdy nebol bližšie k víťazstvu. Môže dať akumatizovaním osobám kúzelné schopnosti a vytvoriť ultramocných superzloduchov. Ale Čarovná Lienka a Čierny Kocúr, ktorí budú znovu spolupracovať vo dvojici, budú jednotnejší než kedy predtým. Táto nová skúška hlboko poznamená ich vzťah a ich súkromný život. Marinette a Adrien sa do seba zamilujú. Nič nebude ako predtým.

Šiesty rad : 

Kúzelná Lienka a Čierny Kocúr sa musia postaviť novému nepriateľovi - tajomnému, nebezpečnému, nepolapiteľnému, ktorý je zároveň niekde veľmi blízko. Veľmi blízko, ale ani si to neuvedomujú. Marinette a Adrien si ešte nikdy neboli takí blízki! To ale neznamená, že ich každodenný život je úplne pokojný, pretože jeden pred druhým majú tajomstvo a hlavne stále nevedia, že sú Lienka a Čierny Kocúr. V novom a príkladne zelenšom Paríži, v srdci novej a revolučnej školy, naši hrdinovia zažijú školský rok plný emócií a odhalení.

 Referencie 

 Externé odkazy 

 Zdroj 

Kategória:Francúzske kreslené seriály
Kategória:Televízne seriály z roku 2015